EkBass/fiwiki-20250220-pages-articles huggingface dataset:
Sandaun

Sandaun eli Sanduan, entinen West Sepik, on maakunta Papua-Uudessa-Guineassa. Sen pääkaupunki on Vanimo. Maakunnan pinta-ala on 35 820 neliökilometriä ja asukasluku noin 248 000 (2011). Sepik-joen yläjuoksu on Sandaunin provinssin tärkeä kulkuväylä. Vain pienet veneet pääsevät sitä pitkin Ambuntin kylästä ylävirtaan, missä joki kapenee melkein vuoristopuroksi. Provinssin yläosissa, joita peittää sankka sademetsä, ei ole juurikaan maanteitä. Pääkaupunki Vanimo sijaitsee rannikolla 30 km Indonesian rajasta, ja sen ympäristössä on surffarien suosimia rantoja. == Lähteet == Luokka:Papua-Uuden-Guinean maakunnat
Arvo Laine

Arvo Anselm Laine (8. elokuuta 1887 Tampere – 24. huhtikuuta 1938 Tampere) oli suomalainen korkeushyppääjä. Hän kilpaili Tukholman olympialaisissa 1912. Hän jäi korkeuskilpailussa karsintaan. Laine voitti Kalevan Kisoissa SM-kultaa vuosina 1912 ja 1913. Hänen henkilökohtainen ennätyksensä oli 1,85, jonka hän hyppäsi vuonna 1915. Laine edusti urallaan sekä Turun Rientoa, että Tampereen Pyrintöä. == Lähteet == Luokka:Suomalaiset korkeushyppääjät Luokka:Vuonna 1887 syntyneet Luokka:Vuonna 1938 kuolleet
Orville Gibson

Orville Gibson (toukokuu 1856 – 19. elokuuta 1918) oli yhdysvaltalainen soitinrakentaja ja Gibson Guitar Corporation -yhtiön perustaja.History Gibson.com Gibson toimi aikaisemmin tarjoilijana mutta alkoi myöhemmin rakentaa soittimia. Hän valmisti muun muassa viulun ja mandoliinin ja suunnitteli kahdenlaisia mandoliinimalleja. Gibson oli usein sairaalahoidossa vuosien 1907–1911 välillä. Hän kuoli 62-vuotiaana endokardiittiin elokuussa 1918 https://web.archive.org/web/20110225211328/http://www.siminoff.net/pages/gibson_background.html. == Lähteet == == Aiheesta muualla == Luokka:Yhdysvaltalaiset henkilöt Luokka:Soitinrakentajat Luokka:Vuonna 1856 syntyneet Luokka:Vuonna 1918 kuolleet
Aperol

Aperol on italialainen aperitiivi, joka sisältää muun muassa appelsiinia, raparperia ja erilaisia yrttejä. Se muistuttaa paljon Camparia, mutta sen alkoholipitoisuus on alhaisempi, noin 11 prosenttia. Litrassa Aperolia on sokeria noin 250 grammaa. Juoma lanseerattiin vuonna 1919 Padovassa.http://www.aperol.it/aperol/english/scheda.htm Brand History Aperol Campari. Viitattu 19.7.2018 Aperol Spritz on suosittu drinkki, joka koostuu Aperolista, prosecco-kuohuviinistä ja soodavedestä. Se nautitaan yleensä viinilasista appelsiiniviipaleen ja jäiden kera. ==Lähteet== Luokka:Italialaiset juomat Luokka:Alkoholijuomamerkit Luokka:Katkerot
Sierra Leonen kirjastohallinto

Sierra Leonen kirjastohallinto (, lyhennys SLLB) on Sierra Leonen pääkaupungissa Freetownissa sijaitseva, maan kansalliskirjastona toimiva valtiollinen organisaatio. Se toimii maan opetus-, tiede- ja teknologiaministerin alaisuudessa. Kansalliskirjastonhoitajana on Salieu Turay (10/2017), jonka valinnan on arvosteltu tehdyn poliittisten syiden, eikä korkean ammattitaidon ja ammattietiikkan pohjalta. SLLB vastaa Sierra Leonessa julkaistujen teostan ISBN-numeroinnista ja sillä on vapaakappaleoikeus. Vuonna 2013 kansalliskirjastolla oli kokoelmissaan 100 000 teosta. Sierra Leonen yli 15-vuotiaasta väestöstä lukutaitoisia oli YK:n kehitysohjelma UNEPin mukaan vain 48,1 prosenttia vuonna 2015. ==Lähteet== ==Aiheesta muualla== * * Sierra Leone (bookaid.org) Luokka:Afrikan kirjastot Luokka:Freetown Luokka:Kansalliskirjastot Luokka:Sierra Leonen rakennukset ja rakennelmat Luokka:Sierraleonelainen kulttuuri
Adelaide Casely-Hayford

Adelaide Casely-Hayford, o.s. Smith, MBE (27. kesäkuuta 1868 – 16. tammikuuta 1960) oli sierraleonelainen aktivisti, feministi, kirjailija ja opettaja. Hän perusti tyttökoulun vuonna 1923 iskostaakseen kulttuurillista ja etnistä ylpeyttä brittiläisen siirtomaavallan aikana. Ottaessaan osaa silloisen Walesin prinssin Edvard VIII:n vastaanottoon vuonna 1925 hän piti yllään perinteistä afrikkalaista asua nostaakseen esille Sierra Leonen kansallisidentiteettiä, joka oli sensaatio. ==Elämä== Adelaide Smith syntyi 27. kesäkuuta 1868 Freetownissa, silloisessa Sierra Leonen siirtomaassa afrikkalais- ja englantilaisperäiselle William Smith Jr:lle Brittiläiseltä Kultarannikolta ja krioäidille Anne Spilsburylle, jonka juuret olivat englantilaisissa, jamaikalaisissa ja sierraleonelaisissa vapautetuissa orjissa. Adelaide oli vanhempiensa seitsemästä lapsesta toiseksi nuorin. Hänen ollessa 4-vuotias perhe muutti Englantiin, jossa hänen isänsä oli jäänyt eläkkeelle vuonna 1872. Adelaiden äiti kuoli pian tämän jälkeen. Hän varttui ja kävi Jersey Ladies’ Collegea Englannissa. Isänsä kasvattama Adelaide menestyi koulussa hyvin. 17-vuotiaana Smith meni Stuttgartiin, Saksaan opiskellakseen musiikkia Stuttgartin konservatoriossa. Hän palasi takaisin Englantiin vuonna 1888, jossa hän asui isänsä ja uuden englantilaisen äitipuolensa kanssa. Vuonna 1892 Adelaide muutti siskoineen Freetowniin pyrkiäkseen uraan opettajana. Ollessaan vuosia Freetownissa Adelaide muutti takaisin Englantiin, jossa hän perusti siskonsa kanssa asuntolan afrikkalaisille kandidaateille. Näihin aikoihin hän tapasi J. E. Casely Hayfordin, lakimiehen, joka oli vahva panafrikkalaisuuden ja kulttuurinationalismin puolestapuhuja. Ollessaan Englannissa Adelaide meni naimisiin Hayfordin kanssa. Heidän avioliittonsa antoi Adelaidelle mahdollisesti syvempää käsitystä afrikkalaisesta kulttuurista ja vaikutti hänen muuttumiseen kulttuurinationalistiksi. Heidän tyttärestään Gladys Casely-Hayfordista tuli tunnettu runoilija. Vuonna 1920 Adelaide muutti Yhdysvaltoihin opiskellakseen afroamerikkalaisiin liittyviä luentoja. Ylpeänä perinteisissä afrikkalaisasuissa esiintyvä Adelaide piti julkisia luentoja, joissa hän korjasi harhaanjohtavia yhdysvaltalaisia mielikuvia Afrikasta. Lokakuussa 1923 Adelaide perusti Girls’ Vocational School -tyttökoulun Freetownissa, Smithin perheen entisessä kodissa Gloucester Streetillä. Koulussa opiskeli 14 oppilasta. Adelaide toimi koulun rehtorina kunnes jäi eläkkeelle vuonna 1940, jolloin koulu piti sulkea. Adelaiden kolonialistisen järjestelmän vastustamisesta huolimatta hänestä tehtiin Brittiläisen imperiumin ritarikunnan jäsen vuonna 1950. Hän vietti elämänsä viimeiset vuodet kirjoittaen muistelmia ja novelleja. Adelaide kuoli tammikuussa 1960. ==Lähteet== Luokka:Sierraleonelaiset feministit Luokka:Sierraleonelaiset kansalaisaktivistit Luokka:Sierraleonelaiset kirjailijat Luokka:Vuonna 1868 syntyneet Luokka:Vuonna 1960 kuolleet
Wewak

Wewak on Papua-Uuden-Guinean kolmanneksi suurin kaupunki. Se on Itä-Sepikin maakunnan pääkaupunki. Vuonna 2011 kaupungissa oli lähes 38 000 asukasta. Wewak sijaitsee Sepik-joen suulla. Kaupungissa on lentoasema ja satama, jota käyttävät rannikkoliikenne ja Australiaan suuntaavat rahtialukset. Kaupunkia pommitettiin pahoin Toisessa maailmansodassa, koska siellä oli japanilaisten suuri lentotukikohta. Tukikohdan alueella, 14 km itse kaupungista, on muistomerkki japanilaisten antautumiselle. == Lähteet == == Aiheesta muualla == Luokka:Papua-Uuden-Guinean kaupungit
Hankasalmen kirkonkylä

Hankasalmen kirkonkylä on Hankasalmen kunnan hallinnollinen keskus. Se sijaitsee Kuuhankaveden itärannalla. Kirkonkylän muodostamassa taajamassa oli 1 236 asukasta vuoden 2019 lopussa. Kirkonkylän halki kulkee seututie 641 etelästä valtatieltä 9 pohjoiseen kantatielle 69. Kirkonkylästä etelän suuntaan noin 10 kilometrin päässä on kunnan toinen taajama Hankasalmen asemanseutu. Hankasalmen kirkonkylälle valmistui vuonna 2020 uusi koulukeskus, jossa toimivat Sillankorvan päiväkoti, Kuuhankaveden yhtenäiskoulu ja Hankasalmen lukio. ==Lähteet== Luokka:Hankasalmen kylät Luokka:Keski-Suomen maakunnan taajamat Luokka:Suomen kirkonkylät Luokka:Suomen kuntakeskukset
Hankasalmen asemanseutu

Hankasalmen asemanseutu (myös Hankasalmen asema tai Aseman kylä) on taajama Hankasalmen kunnassa Keski-Suomessa. Siellä oli 751 asukasta vuoden 2019 lopussa. Asemanseudulla on Hankasalmen rautatieasema, joka sijaitsee Jyväskylä–Pieksämäki-radan varrella. Asemanseudun halki kulkee valtatie 9, kaakosta taajamaan tulee seututie 446 ja etelästä yhdystie 6416. Seututie 641 vie pohjoiseen Hankasalmen kirkonkylään, jonne on matkaa noin kymmenen kilometriä. Aseman kylällä perusopetusta annetaan Aseman koulussa, ja samassa rakennuksessa toimii myös Aseman kirjasto. ==Lähteet== Luokka:Hankasalmen kylät Luokka:Keski-Suomen maakunnan taajamat
Felix Reda

Felix Reda on saksalainen Euroopan parlamentin jäsen. Hän on ollut Saksan piraattipuolueen jäsen vuodesta 2009. Sitä ennen hän oli Saksan sosiaalidemokraattisen puolueen jäsen 6 vuotta. Vuosina 2010–2012 hän toimi Saksan pirattipuolueen nuorten puheenjohtajana. == Lähteet == == Aiheesta muualla == * * * * * Luokka:Saksalaiset europarlamentaarikot Luokka:Vuonna 1986 syntyneet Luokka:Elävät henkilöt
Naulakkoyhteisöt

Naulakkoyhteisöt tai karnevaaliyhteisöt ovat tilapäisiä spektaakkelimaisia ihmisten muodostamia yhteenliittymiä. Käsitteen otti käyttöön sosiologi Bauman kirjassaan Notkea moderni (2002). Bauman pitää esimerkkeinä naulakkoyhteisöistä tunnepitoisia mediaspektaakkeleita, jotka luovat vahvaa yhteenkuuluvuuden tunnetta lyhyeksi aikaa. Tämä kuitenkin purkautuu nopeasti ja asian uutuusarvo katoaa. Myös Tosi-TV ohjelmat muodostavat sekä osanottajille ja katsojille omanlaisensa naulakkoyhteisön. == Kirjallisuutta == * * ==Katso myös== * Kuviteltu yhteisö ==Lähteet== Luokka:Sosiologia
Tidore

Tidore on nykyään Indonesialle kuuluva saari Molukkien pohjoisosissa Halmaheran länsipuolella. Tidoren ja viereisen sulttaanikunnan Ternaten kilpailu oli ennen eurooppalaisten tuloa kiivasta. Mausteneilikka oli yksi merkittävä syy Alankomaiden suorittamalle Molukkien ja sen ympäröimien maustesaarten valloitukselle. Eurooppalaisista kilpailivat aluksi portugalilaiset ja hollantilaiset, sittemmin myös britit. Alankomaiden Itä- Intia, johon myös Tidore kuului, siirtyi Indonesialle valtion itsenäistyessä. Tidorella on kerrostulivuori, joka ulottuu 1 730 metriin merenpinnasta. Saaren pinta-ala on 1 550 km2 ja asukasluku 48 648\. Pääkaupunki on nimeltään Soasio, ja sinne on uudelleen rakennettu sulttaanin palatsi. Luokka:Indonesian saaret
Jean Leduc

Jean Leduc (14. kesäkuuta 1910 Montreal – 15. huhtikuuta 2008 Mont-Saint- Hilaire) oli kanadalainen pianisti ja urkuri. Hän oli Roland Leducin veli ja Pierre Rollandin serkku. Opiskeltuaan pianonsoittoa Victoria Cartierin ja Romain-Octave Pelletierin johdolla vuosina 1922–1927, minkä jälkeen hän jatkoi opiskelua vuoteen 1930 Pariisissa Paul Loyonnetin ja Marcel Duprén sekä sitten vuoteen 1932 Hollywoodissa E. Robert Schmitzin johdolla. Hän soitti urkuja kirkossa Montrealin lähistöllä jo 13-vuotiaana.The Canadian Encyclopedia: Jean Leduc Vuosina 1935–1940 Leduc toimi CSM:n virallisena pianistina. Hän esiintyi solistina, säestäjänä sekä kamarimuusikkona ja esitti useiden kanadalaissäveltäjien teoksia. Hän myös esiintyi Trio Leduc -perhekokoonpanossa. Hän vieraili useissa jousikvarteteissa ja teki yhteistyötä muiden muassa Darius Milhaud'n kanssa. Myöhemmällä urallaan Leduc toimi opetustehtävissä useissa eri laitoksissa. Hän meni naimisiin musiikintutkija Monique Schmitzin kanssa. == Lähteet == Luokka:Kanadalaiset pianistit Luokka:Kanadalaiset urkurit Luokka:Vuonna 1910 syntyneet Luokka:Vuonna 2008 kuolleet
Donin tasavalta

Donin tasavalta (venäjäksi: Донская Республика) oli Etelä-Venäjän asevoimien muodostama itsenäiseksi julistautunut bolševikkivastainen valtio Donin kasakoiden alueella. Donin tasavalta oli olemassa Venäjän sisällissodan aikana vuodesta 1918-1920. Se vastusti toista itsenäiseksi julistautunutta tasavaltaa Donin neuvostotasavaltaa. Donin kasakoiden kokous julisti Donin tasavallan itsenäiseksi 18. toukokuuta 1918. Tämä tapahtui bolševikkien hallitseman Donin neuvostotasavallan lakkauttamisen jälkeen 10. toukokuuta. Donin tasavalta luotiin Donin alueelle, ja sen pääkaupungiksi tuli Novotšerkassk. Donin tasavalta jakautui kymmeneen okrugiin peittäen alueita Venäjän sosialistisesta federatiivisesta neuvostotasavallasta ja Donetskin ja krivoi rogin neuvostotasavallasta. Donin tasavalta lakkasi olemasta, kun puna-armeija löi Venäjän valkoiseen armeijaan kuuluneet Donin kasakat Venäjän sisällissodassa. Kasakat joutuivat kansanmurhan kohteeksi vuosina 1919–1921. ==Aiheesta muualla== * Venäjä. Tietosanakirja 1909-1922, Täydennysosa 11. Runeberg.org. Luokka:Venäjän vallankumous Luokka:Venäjän entiset valtiot ja valtiomuodostelmat Luokka:Euroopan entiset valtiot
Ronny Fredrik Ansnes

Ronny Fredrik Ansnes (28. kesäkuuta 1989FIS – heinäkuu 2018 Resdalen, Norja) oli norjalainen maastohiihtäjä.Norjan entinen maajoukkuehiihtäjä kuoli 29-vuotiaana – omainen löysi joesta. Iltalehti. Ansnes kuului Norjan maajoukkueeseen, ja hän kilpaili ensimmäisen kerran maailmancupissa vuonna 2011 ja viimeisen kerran maaliskuussa 2013 Oslossa. Hän voitti Norjan mestaruuskisoissa kaksi mitalia. Ansnes löydettiin hukkuneena joesta maanantaina 16. heinäkuuta 2018, mutta hän oli saattanut kuolla jo edellisenä päivänä. ==Lähteet== Luokka:Norjalaiset maastohiihtäjät Luokka:Vuonna 1989 syntyneet Luokka:Vuonna 2018 kuolleet
Bakteeriperäinen munuaissairaus BKD

Bakteeriperäinen munuaissairaus eli BKD () on lohikaloissa esiintyvä tartuntatauti. Sairaus saattaa levitä niin kalasta toiseen että mädin kautta jälkeläisiin. Tauti ei tartu ihmiseen. Sen aiheuttaa bakteeri nimeltä Renibacterium salmoninarum. Tautiin ei tunneta tehokkaita rokotteita eikä lääkitystä. Kuningasloheen (Oncorhynchus tshawytscha) on tosin kokeiltu makrolidihoitoa Seattlen yliopistossa. Tauti aiheuttaa muutoksia kalojen sisäelimissä kuten munuaisissa ja pernassa. Se myös hidastaa kalan kasvua ja muuttaa lihan väriä. Tauti etenee hitaasti eikä yleensä tapa kalaa. Taudilla on myös aggressiivinen muoto, joka aiheuttaa kaloissa verenvuotoja lihakseen sekä merkittävää kuolleisuutta. Tauti havaittiin ensin vuonna 1933 Skotlannin joissa, mutta sitä esiintyy koko Euroopassa, ja se on levinnyt myös Yhdysvaltoihin ja Kanadaan sekä jopa tyynenmerenlohiin. Tautia on pyritty lainsäädännöllisesti vastustamaan, mutta vuodesta 2014 se on Euroopan unionin tasolla vain ilmoitettavana tautina. Evira pyrkii rajoittamaan taudin leviämistä. Kuitenkin Karvianjoen sekä Oulujoen vesistöt ovat poistetut vapaaehtoisen terveysvalvonnan piiristä. Oulujoen vesistöön kuuluvan Varisjoen varrella sijaitsevassa Riista- ja kalatalouden tutkimuslaitoksessa oli vuonna 2003 BKD-epidemia, jonka vuoksi koko toiminta jouduttiin keskeyttämään, tyhjentämään ja paikka desinfioimaan, mutta kelvolliset kalat myytiin ruoaksi tai rehuksi. == Lähteet == == Aiheesta muualla == *BKD Eläinlääketiedewikissä Luokka:Kalojen sairaudet
Número 2 -luokka

Número 2 -luokka oli Portugalin laivaston kolmen vuonna 1886 vesillelasketun torpedoveneen muodostama alusluokka. == Alukset == Número 2 -luokan torpedoveneetGardiner, Robert s. 379 Nimi Telakka Kölinlasku Vesille Palvelukseen KohtaloGardiner, Robert 1906-1922 s. 372 Número 2 Yarrow 1886 alusluettelosta 1933 Número 3 Yarrow 1886 alusluettelosta 1924 Número 4 Yarrow 1886 alusluettelosta 1918 == Lähteet == * * === Viitteet === *
Alanyaspor

Alanyaspor on jalkapalloseura Alanyan kaupungista. Seura pelaa kaudella 2018–2019 Turkin korkeimmalla sarjatasolla Turkin Superliigassa. ==Lähteet== Luokka:Turkkilaiset jalkapalloseurat Luokka:Vuonna 1948 perustetut urheiluseurat Luokka:Antalyan maakunta
Hine-nui-te-po

Hine-nui-te-po on maorien mytologiassa alamaailman valtiatar ja kuoleman jumalatar. Hän hallitsee kuolleiden henkiä ja valvoo, ettei kuoleman jumala Whiro vahingoita heitä. Kun Tane työntyi häneen, Hine-nui-te-po tukahdutti hänet sukupuolielimillään – näin kuolema tuli maailmaan.Lurker 1987, s. 81Cotterell 1996, s. 125-126 Toisen tarinan mukaan jumalattareen työntyi väkisin Maui, joka halusi kukistaa kuoleman. Maui löysi Hine-nui-te-pon nukkumasta, työntyi hänen vaginaansa ja onnistui melkein kulkemaan jumalattaren ruumiin läpi, mutta viime hetkellä lintujen sirkutus herätti Hine-nui-te-pon, ja tämä murskasi Mauin kuoliaaksi. Mauin kohtalon seurauksena ihmisistä tuli kuoleman kahlitsemia. Cotterell 1996, s. 204 == Lähteet == * Cotterell, Arthur: Maailman myytit ja tarut. WSOY 1996. ISBN 951-0-17102-6 * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Polynesian jumalat
Naurun pidginenglanti

Naurun pidginenglanti on englannin kieleen perustuva pidgin, jota puhutaan Naurussa. Se on Kiinan pidginenglannin ja Melanesian pidginenglannin tuotos. ==Lähteet== Luokka:Naurun kielet Luokka:Englannin kreolit
Sinikka Salokorpi

Sinikka Sanelma Salokorpi (o.s. Honkamäki, 24. toukokuuta 1934 Turku – 28. lokakuuta 2021 Helsinki)Kuolinilmoitus. Helsingin Sanomat 18.12.2021, s. C20. oli suomalainen toimittaja, tietokirjailija ja lastenkirjailija. Hän kirjoitti yli 30 kirjaa ja sen lisäksi oli toimittamassa kymmeniä muita 1960-luvun lopulta lähtien. Toimittajana ja tietokirjailijana Salokorven erikoisaloja olivat matkailu, vapaa-aika, lemmikkieläimet ja asuminen. Hän kirjoitti myös monia eläinaiheisia lastenkirjoja. Vuonna 1989 Sinikka Salokorpi sai Suomen Matkailuliiton ensi kertaa jakaman Luovuuden kultahippu -palkinnon matkailutoimittajien kansainvälisten suhteiden hoitamisesta muun muassa toimittuaan kuusi vuotta Matkailutoimittajien killan puheenjohtajana. Vuonna 2001 Salokorvelle myönnettiin opetusministeriön ylimääräinen sanomalehtimieseläke. Sinikka Salokorven poika on Ylen kulttuuritoimittaja Jouko Salokorpi. ==Lähteet== Luokka:Suomalaiset toimittajat Luokka:Suomalaiset tietokirjailijat Luokka:Suomalaiset lasten- ja nuortenkirjailijat Luokka:Vuonna 1934 syntyneet Luokka:Vuonna 2021 kuolleet
Adam Scott (näyttelijä)

Adam Paul Scott (s. 3. huhtikuuta 1973) on yhdysvaltalainen näyttelijä, koomikko, tuottaja ja podcastaaja. Hän on tunnettu roolistaan Ben Wyattina NBC-komediasarjassa Puisto-osasto. Hän esittää Ed Mackenzietä HBO-sarjassa Big Little Lies. == Varhainen elämä == Scott syntyi Santa Cruzissa, Kaliforniassa. Hänen vanhempansa Anne (os Mckusick) ja Dougald Scott ovat molemmat eläköityneitä opettajia. Hän valmistui kouluista Harbor High School ja American Academy of Dramatic Arts. == Ura == === Elokuva === Scott on esiintynyt useissa elokuvissa, kuten Hellraiser: Veriviiva (1996), Star Trek: Ensimmäinen Yhteys (1996), Salattu rikos (2002), The Aviator (2004), Anoppi on pahin(2005), Paksuna (2007), Piraija (2010), ja Karkausvuosi (2010). === Televisio === Vuosiksi 2010–2015 Scott kiinnitettiin NBC-televisioyhtiön kiitettyyn komediasarjaan Puisto-osasto. Vuonna 2017 Scott esitti Ed Mackenzietä HBO:n moninkertaisesti palkitussa sarjassa Big Little Lies. === Podcasteja === Scott on toinen juontaja ja käsikirjoittaja podcast-sarjoissa U Talkin' U2 To Me. ja R U Talkin´ R.E.M. RE: ME? == Yksityiselämä == Adam Scott meni naimisiin Naomi Sablan kanssa vuonna 2005. Heillä on kaksi lasta. == Lähteet == == Aiheesta muualla == Luokka:Yhdysvaltalaiset televisio-ohjaajat Luokka:Yhdysvaltalaiset televisiotuottajat Luokka:Amerikanitalialaiset Luokka:Vuonna 1973 syntyneet Luokka:Elävät henkilöt
Symoksaniili

Symoksaniili (C7H10N4O3) on orgaaninen yhdiste. Yhdistettä käytetään maataloudessa fungisidina. == Ominaisuudet == Huoneenlämpötilassa symoksaniili on väritöntä kiteistä ainetta. Yhdiste liukenee vähäisessä määrin veteen ja hyvin moniin orgaanisiin liuottimiin esimerkiksi dikloorimetaaniin, kloroformiin ja asetoniin. Symoksaniilin fungisidisten vaikutusten mekanismi ei ole täysin tiedossa ja aktiivisia voivat olla myös sen kasveissa muodostuvat aineenvaihduntatuotteet. Mahdollinen vaikutusmekanismi on RNA- ja proteiinisynteesin esto. Symoksaniili vaikuttaa erityisesti munasieniin.Barry A. Dreikorn & W. John Owen: Fungicides, Agricultural, Kirk-Othmer Encyclopedia of Chemical Technology, John Wiley & Sons, New York, 2000. Viitattu 19.7.2018. == Valmistus ja käyttö == Symoksaniilin synteesin ensimmäisessä vaiheessa syanoetikkahappo reagoi etyyliurean kanssa muodostaen 2-syano-N- etyylikarbamoyyliasetamidia. Tämä välituote reagoi natriumnitriitin kanssa vesiliuoksessa, jolloin muodostuu oksiimi. Viimeisessä vaihe on metylointireaktio jodimetaanin tai dimetyylisulfaatin avulla. : Symoksaniiliä käytetään sienimyrkkynä muun muassa perunaruton tojunnassa, siemenperunoiden käsittelyyn, sekä tomaattien, humalan ja viinirypäleiden sienitautien torjuntaan. Yhdiste imeytyy kasveihin lehtien, varsien ja juuriston kautta. Ainetta käytetään usein yhdessä muiden fungisidien kuten mankotsebin ja folpetin kanssa. Symoksaniili on hyväksytty käytettäväksi kasvinsuojeluaineena muun muassa Euroopan unionin ja Yhdysvaltojen alueella. Yhdysvalloissa aine tuli markkinoille vuonna 1977. == Lähteet == == Aiheesta muualla == *Toxin and Toxin Target Database (T3DB): Cymoxanil *Kyoto Encyclopedia of Genes and Genomes (KEGG): Cymoxanil *ChemBlink: Cymoxanil Luokka:Sienentorjuntamyrkyt
Timo Sild

pienoiskuva|Timo Sild vuonna 2007. Timo Sild (s. 26. helmikuuta 1988) on virolainen suunnistaja. MM-kilpailuissa hänen parhaat henkilökohtaiset sijoituksensa ovat kahdeksas sija keskimatkalla Riiassa 2018 sekä kymmenes sija pitkällä matkalla niin Strömstadissa 2016 kuin myös Tartossa 2017. Tarton MM-kilpailuissa hän sijoittui neljänneksi Viron viestijoukkueessa. EM- kilpailuissa hänen paras sijoituksensa on keskimatkan seitsemäs sija Palmelassa 2014. Juniorien MM-kilpailuista Sildillä on yksi maailmanmestaruus ja yksi hopea.http://runners.worldofo.com/timosild.html Seuratasolla Sild edustaa Kooveeta, jossa hän on voittanut Jukolan viestin 2016 ja 2018.http://online.jukola.com/tulokset/fi/j2018_ju/ju/lopputulokset/ https://koovee-suunnistus.fi/team/tiimit/miehet/timo-sild/ Aiemmin hän on edustanut myös Deltaa. Myös hänen veljensä Lauri Sild on Viron maajoukkuesuunnistaja. == Lähteet == Luokka:Virolaiset suunnistajat Luokka:Vuonna 1988 syntyneet Luokka:Elävät henkilöt
MKE Ankaragücü

Makina Kimya Endüstrisi Ankaragücü on jalkapalloseura Ankaran kaupungista. Seura pelaa kaudella 2022–2023 Turkin korkeimmalla sarjatasolla Turkin Superliigassa. Ankaragücü on voittanut Turkin Cupin 1972 ja 1981. ==Ottelut Euroopan sisäisissä turnauksissa== Kausi Kilpailu Kierros Vastustaja 1. ottelu1 2\. ottelu1 Yhteistulos1 1972–73 Cup-voittajien cup 1. Leeds 1–1 0–1 1–2 1973–74 Cup-voittajien cup 1. Rangers 0–2 0–4 0–6 1981–82 Cup-voittajien cup 1. SKA Rostov 0–2 0–3 0–5 1999–2000 UEFA Cup QR B36 Tórshavn 1–0 1–0 2–0 1\. Atlético Madrid 1–0 0–3 1–3 2002–03 UEFA Cup 1. Alavés 1–2 0–3 1–5 1 Ankaragücün maalit merkitty ensin ==Lähteet== Luokka:Turkkilaiset jalkapalloseurat Luokka:Ankaran urheilu Luokka:Vuonna 1910 perustetut urheiluseurat
Ghostemane

Ghostemane (oik. Eric Whitney, s. 15. huhtikuuta 1991) on yhdysvaltalainen hip-hop -artisti Lake Worthista, Yhdysvalloista. Whitney oli alun perin kitaristi hardcore- ja doom metal -bändeille uransa alkuaikoina. Whitney aloitti rap-uransa muutettuaan Los Angelesiin, Kaliforniaan. Ajan myötä hän on saanut paljon myönteistä huomiota underground hip hop -piireissä. == Varhainen elämä == Eric Whitney syntyi 15. huhtikuuta Lake Worth, Floridassa vanhemmille, jotka olivat alun perin kotoisin New Yorkista. Whitney kasvoi West Palm Beachissä, Floridassa. Teininä hän oli mukana useissa eri bändeissä joissa hän soitti kitaraa. Hän myös harrasti amerikkalaista jalkapalloa opiskellessaan high-schoolissa, mihin hänen isänsä oli käytännössä hänet pakottanut osallistumaan. Whitneyn isä kuoli Whitneyn ollessa 17-vuotias. Whitney alkoi osoittamaan kiinnostusta rap-musiikkia kohtaan, kun hän oli kitaristina "Nemesis"-nimisessä hardcore-bändissä, missä hänen bändikaverinsa esitteli hänelle Memphis rapin. == Ura == Whitney muutti vuonna 2015 Los Angelesiin, sillä hänen musiikkinsa ei menestynyt niin hyvin Etelä-Floridassa. Näihin aikoihin hän myös irtisanoutui työstään. Whitneyn tavattua JGRXXN, Whitney liittyi JGRXXN collectiiviin, Schemaposseen. Ryhmään kuului myös muita tunnettuja underground-artisteja kuten Lil Peep sekä Craig Xen. Huhtikuussa 2016 Schemaposse hajosi, jättäen Whitneyn ilman ryhmää. Whitney alkoi jonkun ajan kuluttua ystävystyä suositun underground-ryhmän, $uicideboy$:in sekä toisen floridalaisen räppärin, Pouyan kanssa. Pouya julkaisi musiikkivideon "1000 Rounds" Ghostemanen kanssa huhtikuussa 2017. Videosta tuli nopeasti viraali hitti, jolla on heinäkuun 2018 puoleen väliin mennessä yli 10 miljoonaa näyttökertaa YouTubessa. == Tyyli == Ghostemane ammentaa musiikkiinsa paljon teemoja, sekä erityispiirteitä black metallista sekä raskaasta musiikista. Whitney on itse kertonut, että black metal -yhtye Bathoryllä on ollut hyvin suuri vaikutus hänen musiikkiinsa. Kun taas puhutaan rap-musiikin vaikutuksista, on Whitney sanonut ihailevansa ryhmien kuten Three 6 Mafian tuotantoa. Sanoituksissaan Whitney käsittelee usein masennusta, nihilismiä, okkultismiä sekä kuolemaa. Whitney on lisäksi maininnut vaikuttajiksiin muun muassa John Deen ja Aleister Crowleyn, ja hän on viitannut monissa kappaleissaan heidän filosofiaan, maailmankatsomukseen ja tekoihin. Ghostemanen EP-levy Fear Network sisältää raskaampaa metallimusiikkia black metalin, hardcore punkin ja thrash metalin vaikutteilla. == Diskografia == === Albumit === * Blunts N’ Brass Monkey (2014) * TABOO (2014) * OOGABOOGA (2015) * For the Aspiring Occultist (2015) * Astral Kreepin (2015) * RITUALS (2016) * BLACKMAGE (2016) * PLAGUES (2016) * HEXADA (2017) * N/O/I/S/E (2018) * ANTI-ICON (2020) === EP:t === * GHOSTE TALES (2014) * DOGMA (2015) * KREEP (2015) * DÆMON (2016) * DÆMON II (2016) * DÆMON III (2017) * DAHLIA I (vierailijana Getter) (2018) * Fear Network (2019) * Opium (2019) * HUMAN ERROR (2019) == Lähteet == Luokka:Yhdysvaltalaiset hip hop -artistit Luokka:Vuonna 1991 syntyneet Luokka:Elävät henkilöt
Dmitri Donskoi (täsmennyssivu)

Dmitri Donskoi voi tarkoittaa ainakin seuraavia: * Dmitri Donskoi (1350–1389), Moskovan ja Vladimirin ruhtinaskuntien hallitsija * Dmitri Donskoi, vuonna 1883 vesille laskettu venäläinen panssariristeilijä * Dmitri Donskoi, vuonna 1980 vesille laskettu venäläinen ydinsukellusvene * Dmitri Donskoi, Anton Rubinsteinin ooppera
Antalyaspor

Antalyaspor Kulübü on jalkapalloseura Antalyan kaupungista. Seura pelaa kaudella 2018–2019 Turkin korkeimmalla sarjatasolla Turkin Superliigassa. ==Lähteet== Luokka:Turkkilaiset jalkapalloseurat Luokka:Vuonna 1966 perustetut urheiluseurat Luokka:Antalyan maakunta
Be'er Ya'akov

Be'er Ya'akov () on kaupunki Israelin Keski-Israelin hallintoalueella. Kaupungin perustivat vuoristojuutalaiset siirtolaiset Venäjän Dagestanista vuonna 1907. Vuoden 2018 lopussa kaupungin asukasluku oli 26 122\. ==Historia== Be'er Ya'akov perustettiin vuonna 1907. Sen ensimmäiset 56 juutalaista siirtolaista tulivat Dagestanista Venäjältä ja suurin osa heistä oli niin sanottuja vuoristojuutalaisia. Kaupunki sai nimensä joukkoa johtaneen rabbi Ya'akov Yizhakin mukaan ja nimi tarkoittaa Ya'akovin kaivoa. Vuonna 1925 alueelle muutti myös 20 juutalaista perhettä Turkista. Alueen talous perustui aluksi mantelipuutarhoille ja asukasluku pysyi pitkään suhteellisen pienenä. Vuonna 1948 Be'er Ya'akovin asukasluku oli vain noin 400 henkilöä. Paikka kasvoi kuitenkin huomattavasti Israelin itsenäisyyssodan jälkeen vuonna 1948. Be'er Ya'akoviin rakennettiin uusia asuntoja ja siihen liitettiin hallinnollisesti kaksi läheistä moshavia. Oma kuntansa Be'er Ya'akovista tuli vuonna 1949. Mantelien lisäksi paikalla alettiin viljellä esimerkiksi sitrushedelmiä ja pitää maitokarjaa. ==Talous== Perinteisen maatalouden lisäksi Be'er Ya'akovissa on nykyisin teollisuutta. Kaupungissa sijaitsee esimerkiksi suuri laatikkotehdas, sekä Israel Aerospace Industries -yhtiön (IAI) osasto. Teollisuuden lisäksi kaupungin alueella on kolme suurta sairaalaa ja oppilaitoksia, joissa käy oppilaita myös Be'er Ya'akovia ympäröiviltä alueilta. ==Väestö== Be'er Ya'akovin asukasluku vuoden 2018 lopussa oli 26 122. ==Lähteet== == Aiheesta muualla == Luokka:Israelin kaupungit
Büyükşehir Belediye Erzurumspor

Büyükşehir Belediye Erzurumspor on jalkapalloseura Erzurumin kaupungista. Seura pelaa kaudella 2018–2019 Turkin korkeimmalla sarjatasolla Turkin Superliigassa. ==Lähteet== Luokka:Turkkilaiset jalkapalloseurat Luokka:Vuonna 2005 perustetut urheiluseurat Luokka:Erzurumin urheilu
Tempest (lentokone)

Tempest on Britannian hanke uuden sukupolven hävittäjälentokoneen kehittämiseen. Lentokoneen suunnitellaan korvaavan Eurofighter Typhoonin ja sen ensilento olisi vuonna 2035. Lentokoneen kehittäjiä ovat: * BAE Systems * Leonardo S.p.A. * MBDA * Rolls-Royce Lentokone on kaksimoottorinen deltasiipinen monitoimihävittäjä, jossa on myös häiveominaisuuksia. Lentokonetta esiteltiin Farnborough’n ilmailunäyttelyssä. Koneen kehittämiseen on budjetoitu vuoteen 2025 saakka yhteensä kaksi miljardia puntaa. Poliittinen päätös budjetoinnista tuleville järjestelmille tehtiin vuonna 2015. Lopullisesta kustannuksesta ei ole arviota. Lentokoneeseen on suunniteltu kykyä lentää myös miehittämättömänä. Syyskuussa 2023 Britannia, Italia ja Japani sopivat Global Combat Air Programme -hankkeesta (GCAP). Hanke vahvistettiin joulukuussa 2023. Tämän tarkoituksena on yhdistää brittiläis- italialainen Tempest-hanke ja japanilainen X-2 -hanke. GCAP tähtää yhteisen seuraavan sukupolven hävittäjälentokoneen suunnittelemiseen niin, että konetyyppi tulisi palveluskäyttöön vuodesta 2035 lähtien. Hankkeen suunnitteluvaihe alkaa vuonna 2025. Prototyyppilentokone pyritään saamaan valmiiksi vuonna 2027. == Katso myös == * Next Generation Weapons System == Lähteet == Luokka:Hävittäjälentokoneet
Whiro

Whiro on maorien mytologiassa pimeyden, pahuuden ja kuoleman jumala. Hän on valon ja hedelmällisyyden jumala Tanen vihollinen. Tautien henget auttavat ja tukevat häntä.Lurker 1987, s. 201-202 == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Polynesian jumalat Luokka:Kuoleman jumalat
Next Generation Weapons System

Next Generation Weapons System (NGWS) (myös Future Combat Air System, FCAS) on toistaiseksi nimeämätön Ranskan ja Saksan yhteishanke seuraavan sukupolven hävittäjälentokoneen kehittämiseen. Hankkeen tavoite on korvata Eurofighter Typhoon ja Dassault Rafale -hävittäjät vuodesta 2040 alkaen. == Katso myös == * Tempest == Lähteet == Luokka:Hävittäjälentokoneet
Lentävä siipi

Lentävä siipi on lentokone, jossa kone koostuu lähes täysin siivestä ilman tunnistettavaa runkoa, toisin kuin nostava runko, jossa ei ole juuri lainkaan siiveksi tunnistettavaa osaa. Lentävä siipi on myös pyrstötön. Varhaisia lentäviä siipiä olivat Horten Ho 229, Armstrong Whitworth A.W.52, Northrop N-1M, Northrop XB-35 ja Northrop YB-49. Nykyisin lentävistä koneista Northrop Grumman B-2 Spirit on lentävä siipi ilman tunnistettavaa runkoa tai pyrstöä. == Suunnittelu == Eräs lentävän siiven suunnittelutavoitteista on ilmanvastuksen vähentäminen. Lentäviä siipiä on useita häivelentokoneissa, sillä ne voivat olla vaikeammin havaittavia. Prototyyppejä on kuvailtu vaikeasti hallittavaksi niiden taipumuksesta nostaa koneen nokkaa liian jyrkästi, joka aiheuttaa hallitsemattoman sakkauksen. Ilmavirran erkanemisen myötä ohjainpinnat voivat menettää ohjausominaisuutensa ja lentokone saattaa joutua sivukierteeseen tai kääntyä ympäri. == Lähteet == == Aiheesta muualla == * Early Flying Wings (1870–1920) (Archive.org) * European Flying Wings between the wars (Archive.org) Luokka:Lentokonetekniikka
Vínbúðin

Vínbúðin ("viinikauppa", islannin puhekielessä ríkið) on Islannin valtion omistama alkoholijuomien jälleenmyyjä. Sillä on yksinoikeus alkoholijuomien myymiseen, joiden alkoholipitoisuus ylittää 2,25 tilavuusprosenttia. Vínbúð vastaa siis Suomen Alkoa. Alkoholin lisäksi Vínbúðissa myydään myös tupakkatuotteita. Alkujaan Vínbúð perustettiin vuonna 1922. Nykyään se toimii ÁTVR:n alaisuudessa, jolla on yksinoikeus myös tupakkatuotteiden maahantuontiin. Alkoholista ja tupakasta vastaavat monopolit yhdistettiin vuonna 1961. Vuodesta 1992 lähtien Vínbúðilla ei ole ollut omaa alkoholin tuotantoa ja kaikki yhtiön omistamat laitteet alkoholin valmistukseen myytiin yksityisille toimijoille. Vínbúð kerää myymistään tuotteistaan valtion määräämät verot, kierrätysmaksun ja oman katteensa. Esimerkiksi 7 300 kruunua (noin 50 €) maksavasta vodkapullosta veroa ja veroluontoisia maksuja on 6 163 kruunua (~ 40 €). Tämän lisäksi Vínbúðin kate on 705 kruunua (~ 4,80 €). Vínbúðilla on 59 myymälää, joista 14 sijaitsee Reykjavíkissa. Vuoteen 1986 asti tuotteita sai vain tiskin takaa ja tämä tapa on edelleen käytössä pienemmissä myymälöissä. ==Lähteet== Luokka:Islantilaiset yritykset Luokka:Valtionyhtiöt Luokka:Alkoholiliikkeet
Papua-Uuden-Guinean kansalliskirjasto

Papua-Uuden-Guinean kansalliskirjasto on Papua-Uuden-Guinean kansallisen kirjastopalvelun () ylläpitämä kirjasto Papua-Uuden-Guinean pääkaupungissa Port Moresbyssä. Kansalliskirjasto ja Papua-Uuden-Guinean julkisista kirjastoista vastaava kansallinen kirjastopalvelu on perustettu vuonna 1975. Käytännössä Papua-Uuden-Guinean kansalliskirjasto toimii rakennuksessa, johon aiempi emämaa Australia lahjoitti varat Papua-Uuden Guinean itsenäistymislahjana. Vuonna 1978 tämä kansalliskirjaston ja -arkiston yhteinen uudisrakennus otettiin käyttöön. Se sijaitsee Papua-Uuden-Guinean yliopiston (University of Papua New Guinea) Michael Somaren kirjaston ohella yliopiston Waiganin kampuksella. Kansallisen kirjastopalvelun taustalla oli vuonna 1936 Papua-Uudessa-Guineassa perustettu Yleisten kirjastojen palvelu (). Hallinnollisesti Papua-Uuden-Guinean kirjastopalvelu - ja sen toimintoihin lukeutuva kansalliskirjasto - on maan opetusministeriön alaisen (julkisten) kirjastojen ja arkistoistojen viraston (, OLAB) osa. Tämän viraston perustamista, tehtäviä ja organisointia käsittelevä säädös annettiin vuonna 1993. Kansalliskirjaston tehtäviin kuuluu muun muassa kerätä ja kehittää kattavaa Papua-Uuteen-Guineaan ja sen väestöä käsittelevää aineistokokoelmaa; antaa maan parlamentille ja hallitukselle kirjastopalveluja; edistää lukutaitoa, lukemista ja tiedon jakamista perustamalla julkisia kirjastoja, mobiileja kirjastopalveluja, maaseudun kirjastopalveluja ja muilla tavoin; sekä toimia kirjastoasioissa yhteistyössä koti- ja ulkomaisten viranomaisten ja instituutioiden kanssa. Papua-Uuden-Guinean vähintään 15-vuotiaista asukkaista oli YK:n kehitysohjelma UNEPin mukaan lukutaitoisia 64,2 prosenttia vuonna 2015. ==Lähteet== == Aiheesta muualla== *National Library of Papua New Guinea (facebook.com) Luokka:Papua-Uuden-Guinean kulttuuri Luokka:Papua-Uuden- Guinean rakennukset ja rakennelmat Luokka:Port Moresby Luokka:Kansalliskirjastot
Jaakko Oksanen (jalkapalloilija)

Jaakko Tapio Oksanen (s. 7. marraskuuta 2000 Tuusula) on suomalainen jalkapalloilija, joka pelaa Kuopion Palloseurassa. Hän on pelipaikaltaan keskikenttäpelaaja. == Seurajoukkueet == Oksanen on KP-75:n kasvatti, joka siirtyi KOPSE:n kautta Helsingin Jalkapalloklubiin 12-vuotiaana. Oksanen teki debyyttinsä Veikkausliigassa 28. lokakuuta 2017 Rovaniemen Palloseuraa vastaan. Tammikuussa 2018 Oksanen siirtyi kaksivuotisella sopimuksella Brentfordiin. Hän pääsi Mestaruussarjassa ensimmäisen kerran kentälle vaihtopelaajana kauden viimeisessä ottelussa Prestonia vastaan 5. toukokuuta 2019.. Oksasen sopimusta jatkettiin maaliskuussa 2020 jatkumaan kesään 2022 asti. Oksanen vietti kauden 2020–2021 lainalla Ykkösliigan AFC Wimbledonissa ja syksyn 2021 Skotlannin mestaruussarjan Greenock Mortonissa. Oksasen sopimus Brentfordin kanssa päättyi kesään 2022 ja hän siirtyi KuPS:n riveihin kauden 2023 loppuun asti ulottuvalla sopimuksella. Syksyllä Oksanen jatkoi KuPS:ssa uudella sopimuksella. Syksyyn 2024 mennessä Oksanen on pelannut Veikkausliigaa neljä kautta ja 61 ottelua, joissa hän on tehnyt viisi maalia. == Maajoukkueet == Oksanen on ollut vakiokasvo Suomen nuorten maajoukkueissa. A-maajoukkuedebyyttinsä hän teki harjoitusottelussa Viroa vastaan 12. tammikuuta 2023. == Saavutukset == * 2 Suomen cup-mestaruutta (2022 ja 2024) * Suomen mestaruus kaudella 2024 * 2 Suomen mestaruushopeaa 2022 ja 2023 == Lähteet == Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Jaakko Määttänen

Jaakko Määttänen (s. 3. syyskuuta 1999) on suomalainen kilpakävelijä. Hän edustaa Espoon Tapioita. Vuosina 2010–2018 hän edusti Keski-Uudenmaan Yleisurheilua. Kalevan kisoista Määttänen on saavuttanut 20 kilometrin kävelystä pronssia vuosina 2018 ja 2022. Maantiekävelyn SM-kisoissa (matka 35 km) hän sai pronssia 2023. Lisäksi hän on ollut mukana viestijuoksun SM- kilpailuissa 3 × 3 000 metrin kävelyviestissä voittamassa kultaa vuosina 2019, 2020, 2022 ja 2023, hopeaa vuosina 2018 ja 2021 sekä neljää pronssia vuosina 2013, 2014, 2015 ja 2016. Sisäratojen SM-kilpailuissa Määttänen on voittanut 5 000 metrin kävelyssä hopeaa vuonna 2019 sekä pronssia 2018, 2020, 2022 ja 2023. Münchenin EM-kilpailuissa 2022 Määttänen sijoittui 20 kilometrin kävelyssä 24:nneksi ajalla 1.29.38. Määttäsen ennätys 10 kilometrin kävelyssä on 44.20 (Espoo 6. toukokuuta 2022), 20 kilometrillä 1.26.30 (Poděbrady 21. toukokuuta 2023), 5 kilometrillä 19.35. (Espoo 18. toukokuuta 2024), 10 000 metrillä 42.46,01 (Espoo 8. kesäkuuta 2022) ja 20 000 metrillä 1.32.15,50 (Turku 13. elokuuta 2020). Jaakko Määttäsen sisko on yleisurheilija Eveliina Määttänen. == Lähteet == Luokka:Suomalaiset kävelijät Luokka:Vuonna 1999 syntyneet Luokka:Elävät henkilöt
Keisarin perhe ja pyhä paholainen

Keisarín perhe ja pyhä paholainen on Laila Hietamiehen kirjoittama näytelmä. Sitä on esitetty Suomen Kansallisteatterissa vuosina 1993–1995. Näytelmän ohjasi Arto af Hällström. Rooleissa olivat mm. Martti Järvinen, Terhi Panula, Tapani Perttu, Petri Liski, Antti Pääkkönen, Aarno Sulkanen, Keijo Komppa, Minna Turunen, Leena Pöysti sekä Liisa Kuoppamäki. Syksyllä 1997 näytelmää esitettiin Varkauden Teatterissa. == Lähteet == Luokka:Laila Hirvisaaren teokset
John Knudsen Northrop

John Knudsen Northrop () oli yhdysvaltalainen lentokonesuunnittelija, joka perusti Northrop-yhtiöt. Northrop suunnitteli "monisoluisen" kennomaisen siipirakenteen sekä XB-35 ja YB-49 lentävän siiven prototyypit. Northrop suunnitteli Gerard Vulteen kanssa Lockheed Vega -lentokoneen. Tšekkiläissyntyinen Anthony Stadlman kertoi Northropille Euroopassa lentäneestä lentävästä siivestä. Välirikon jälkeen Northrop toteutti kokeellisen lentokoneensa, joka lensi vuonna 1929, ja muistutti Stadlmanin valokuvaa. == Lähteet == Luokka:Yhdysvaltalaiset lentokonesuunnittelijat Luokka:Northrop Grumman Luokka:Vuonna 1895 syntyneet Luokka:Vuonna 1981 kuolleet
Zoran Zaev

Zoran Zaev (; s. 8. lokakuuta 1974, Strumica) on pohjoismakedonialainen taloustieteilijä ja poliitikko sekä Pohjois-Makedonian pääministeri 31. toukokuuta 2017 – 3. tammikuuta 2020. Zaev johtaa sosiaalidemokraattista SDSM- puoluetta.http://arhiva.sdsm.org.mk/Default.aspx?mId=126&lId;=2 Zaev on opiskellut taloustieteitä Pyhien Kyrilloksen ja Methodioksen yliopistossa. Hän liittyi sosiaalidemokraattiseen puolueeseen 1996 ja hänet valittiin parlamenttiin ensimmäisen kerran 2003. Zaev nousi puolueen johtoon 2008. Strumican pormestariksi hänet valittiin 2005, 2009 ja 2013. Zaev ilmoitti 3. tammikuuta eroavansa pääministerin virasta. Syynä tähän olivat jäsenneuvottelujen katkeaminen Euroopan unionin kanssa. ==Lähteet== == Aiheesta muualla == Luokka:Pohjois-Makedonian pääministerit Luokka:Vuonna 1974 syntyneet Luokka:Elävät henkilöt
Pyhien Kyrilloksen ja Methodioksen yliopisto

Kyrilloksen ja Methodioksen yliopisto () on Pohjois-Makedonian Skopjessa sijaitseva maan suurin yliopisto. Yliopisto on perustettu 1949.http://www.ukim.edu.mk/en_content.php?meni=10&glavno;=1 ==Lähteet== ==Aiheesta muualla== * http://www.ukim.edu.mk/ Luokka:Pohjois-Makedonian yliopistot ja korkeakoulut Luokka:Skopje
Maui (täsmennyssivu)

Maui voi tarkoittaa seuraavia asioita: * Maui, saari Havaijilla * Maui, polynesialaisen mytologian puolijumala ja sankari
Vultee Aircraft

Vultee Aircraft oli yhdysvaltalainen lentokonevalmistaja, jonka perusti Gerard Vultee vuonna 1932 nimellä Airplane Development Corporation. Yritys toimi Cord-yhtiön tytäryhtiönä marraskuuhun 1939 jolloin siitä tuli itsenäinen yhtiö nimellä Vultee Aircraft. Vuonna 1943 Vultee yhdistyi Consolidated Aircraftin kanssa muodostaen Convair-yhtiön. == Lentokoneet == * Vultee A-31 Vengeance * Vultee A-35 Vengeance * Vultee XA-41 * Vultee BT-13 Valiant * Vultee XP-54 * Vultee P-66 Vanguard * Vultee XP-68 Tornado * Vultee V-1 * Vultee V-11 == Lähteet == *
Jaakko Piesanen

Jaakko Veli Ilmari Piesanen (s. 28. lokakuuta 1993 Saarijärvi) on suomalainen kestävyysjuoksija. Hän edustaa Saarijärven Pullistusta ja hänen valmentajanaan toimii Tom Andtbacka. Kalevan kisoista Piesanen on saavuttanut Suomen- mestaruuden 10 000 metrin juoksusta ja pronssia 5 000 metrin juoksusta vuonna 2018. Maastojuoksun SM-kilpailuista hän on saavuttanut pitkän matkan kultaa vuonna 2019 ja lyhyen matkan hopeaa vuonna 2018. Lisäksi Piesanen on voittanut aikuisten SM-pronssia puolimaratonilta vuonna 2016. Sisäratojen SM- kilpailuissa hän on voittanut 1 500 metrillä kultaa vuonna 2019 ja 3 000 metrillä kultaa vuonna 2019 ja hopeaa vuonna 2018. Ennätyksikseen Piesanen on juossut 3 000 metrillä 8.10,12, 5 000 metrillä 14.11,73, 10 000 metrillä 29.24,34 ja puolimaratonilla 1.07.30. == Lähteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1993 syntyneet Luokka:Elävät henkilöt
Raija Massala

Raija Massala (1. lokakuuta 1938 Pyhäselkä – 11. lokakuuta 2016 Nizza, Ranska) oli suomalainen radio- ja televisiotoimittaja, joka työskenteli koko työuransa freelancerinä Yleisradiolle. Massala tuli tunnetuksi vuonna 1968 aloitetun radion ajankohtaisohjelman Aamun peilin ensimmäisenä juontajana, aluksi työparinaan Jukka Koponen ja myöhemmin Tommy Tabermann. 1970-luvun alkuvuosina Massala siirtyi Päivän peilin vetäjäksi, ja vuonna 1981 hänet nimitettiin Yleisradion radiouutisten ensimmäiseksi naispuoliseksi poliittiseksi toimittajaksi. Uransa jälkipuolen Massala teki television puolella A-studiossa ja juonsi myös monia vaaleihin liittyviä tv-lähetyksiä. Vuonna 1998 Massalalle myönnettiin valtion journalistipalkinto. Eläkevuosiaan hän vietti Ranskan Rivieralla ja kuoli Nizzassa 78-vuotiaana. (tekstin pidempi versio HS Muistot -palvelussa). ==Lähteet== ==Aiheesta muualla== *Raija Massala Ritva- tietokannassa, Radio- ja tv-arkisto, Kansallinen audiovisuaalinen instituutti Kavi Luokka:Vuonna 1938 syntyneet Luokka:Vuonna 2016 kuolleet Luokka:Suomalaiset radiotoimittajat Luokka:Suomalaiset televisiotoimittajat Luokka:Ranskansuomalaiset Luokka:Suomalaiset politiikantoimittajat
Justo Nguema

Justo "Papú" Nguema Nchama (s. 3. joulukuuta 1988) on päiväntasaajanguinealainen jalkapalloilija, joka pelaa keskikenttää. Hän pelaa Sony de Elá Ngueman jalkapalloseurassa, joka kuuluu Päiväntasaajan Guinean valioliigaan. == Lähteet == == Aiheesta muualla == * (englanniksi) * (espanjaksi) Ngueman haastattelu Luokka:Vuonna 1988 syntyneet Luokka:Päiväntasaajanguinealaiset jalkapalloilijat Luokka:Elävät henkilöt
Kamerunin maakunnat

Kamerunin maakunnat eli alueet (Régions du Cameroun) ovat Kamerunin aluehallinnon yksiköitä. Vuodesta 2008 niillä on puolittainen itsehallinto. Niitä johtaa presidentin nimittämä kuvernööri. Kymmenen maakuntaa jaetaan edelleen 58 departementtiin. Departementit jaetaan edelleen arrondissementteihin ja osa niistä vielä piirikuntiin. Kymmenen maakuntaa ovat # Adamaoua # Centre # Est # Extrême-Nord # Littoral # Nord # Nord-Ouest # Ouest # Sud # Sud-Ouest == Lähteet == *
The Oath

The Oath on yhdysvaltalainen Joe Halpinin luoma rikosdraamasarja. Sen pääosissa esiintyvät Ryan Kwanten, Katrina Law ja Sean Bean. Sarjan esittäminen alkoi Yhdysvalloissa 8. maaliskuuta 2018 Sonyn omistaman suoratoistopalvelu Sony Cracklen kautta. Sarjan tapahtuvat sijoittuvat korruptioituneen poliisijengin ympärille heidän yrittäessään pitää omaa lakia yllä viranomaisten ja toisten jengien keskellä. Huhtikuussa ilmoitettiin Sonyn tilanneen sarjalle toisen tuotantokauden. == Näyttelijät == == Tuotanto == Huhtikuussa 2017 Sony Crackle vahvisti tilanneen 10 jakson mittaisen pilottikauden The Oath -sarjalle. Saman vuoden kesäkuussa Jeff T. Thomas kiinnitettiin pilottijakson ohjaajaksi. Ensimmäisen kauden kuvaukset alkoivat heinäkuussa 2017 Yhdysvalloissa Puerto Ricon saarella. Huhtikuussa 2018 Sony Crackle tilasi sarjasta toisen tuotantokauden, joka julkaistiin 21. helmikuuta 2019. == Vastaanotto == Arvostelusivusto Rotten Tomatoesin yleisö antoi ensimmäisen kauden arvosanaksi 92%. Forbes.comin arvostelija Merrill Barr listasi sarjan Shield – lain varjolla ja Southland tasolle, vaikkakin The Oath jäi visuaalisesti noiden jalkoihin. == Lähteet == == Aiheesta muualla == * Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset rikossarjat Luokka:Nettisarjat
Guinea-Bissaun kansalliskirjasto

Guinea-Bissaun kansalliskirjasto eli INEPin yleinen kirjasto (, epävirall. suom. Kansallisen opiskelu- ja tutkimusinstituutin yleinen kirjasto) on Guinea-Bissaun pääkaupungissa Bissaussa toimiva kansalliskirjasto. Se paitsi tieteellinen laitos, myös maansa suurin julkinen kirjasto varastomäärällä mitattuna, ja toimii yliopistokirjastona. Kirjasto sijaitsee samalla alueella kuin Amilcar Cabralin yliopiston (Universidade Amílcar Cabral) oikeustieteellinen tiedekunta ja kansallinen terveysalan korkeakoulu. Kirjasto auttaa toiminnallaan myös Boén Colins-yliopistoa. Hallinnollisesti kirjasto on maansa kansallisen opetus-, nuoriso-, kulttuuri- ja urheiluministeriön () alaisuudessa. Kansalliskirjaston johtajana toimi Diogenes Cardoso (10/2017). Kirjasto on perustettu 24. lokakuuta 1984 ja se sai kansalliskirjaston aseman 10. marraskuuta samana vuonna annetulla säädöksellä. Kirjastolla on ollut vapaakappaleoikeus vuodesta 1988, se huolehtii Portugalin siirtomaavallan ajan kansallisbibliografiasta (1941-1973), toimii yleisenä kirjastona, välittää kirjastojen välisiä lainoja ja toimii Guinea-Bissaussa julkaistujen teosten ja sarjojen ISBN-/ISSN-numeroinnista vastaavana tahona. Kirjastossa sijaitsee myös Yhdysvaltojen kustantama amerikkalainen nurkkaus (), jossa kävijät voivat esimerkkiä oppia yhdysvaltalaisesta yhteiskunnasta, lukea yhdysvaltalaisia online-lehtiä ja hakea tietoa Yhdysvalloissa opiskelemisesta sekä päästä käsiksi tuhansiin yhdysvaltalaisiin julkaisuihin. Vuonna 2007 kansalliskirjaston kokoelmissa oli yhteensä 77 225 nimikettä. Aikuisista eli vähintään 15-vuotiaista Guinea-Bissaun asukkaista lukutaitoisia oli YK:n kehitysohjelma UNEPin mukaan 59,9 prosenttia vuonna 2015. ==Lähteet== == Aiheesta muualla== *Inep Guiné-Bissau (Instituto Nacional de Estudos e Pesquisa -INEP) (facebook.com) Luokka:Guinea-Bissaun rakennukset ja rakennelmat Luokka:Bissau Luokka:Kansalliskirjastot Luokka:Yliopistojen kirjastot Luokka:Afrikan kirjastot
Verta hiekassa

Verta hiekassa (tai Totuuden hetki, Il momento della verità) on Francesco Rosin ohjaama italialainen draamaelokuva vuodelta 1965. Härkätaisteluaiheisen elokuvan käsikirjoittajia ovat ohjaaja Rosin lisäksi Pedro Portabella, Ricardo Munoz Suay ja Pedro Beltran. Verta hiekassa kertoo Espanjan köyhältä maaseudulta härkätaistelijaksi nousevan Miguelin tarinan. Pääosaa esittää aito matadori Miguel Mateo Miguelin. Helsingin Sanomien Markku Luoto kirjoitti elokuvan tv-esityksen alla huhtikuussa 1979 sen olevan ehkä paras koskaan tehty härkätaistelukuvaus: suora, paikoin raaka, syvälle julma ja epäinhimillisen lajin olemukseen porautuva. == Rooleissa == == Lähteet == Luokka:Italialaiset draamaelokuvat Luokka:Vuoden 1965 italialaiset elokuvat Luokka:Francesco Rosin ohjaamat elokuvat
Pentti Luoto

Pentti Vihtori Luoto (s. 8. lokakuuta 1934 Kuhmoinen) on suomalainen uransa päättänyt kestävyysjuoksija. Hän edusti Kaipolan Virettä. Luoto saavutti Kalevan kisoissa Suomen-mestaruuden 10 000 metrin juoksusta vuonna 1963. Viestijuoksun SM-kilpailuissa hän on ollut mukana voittamassa pronssia 4 x 1 500 metrin viestijuoksusta vuonna 1961. Maastojuoksun SM-kilpailuista Luoto sai pitkällä matkalla pronssia vuonna 1964 ja pitkän matkan joukkuekilpailusta kultaa vuosina 1962 ja 1964, hopeaa vuonna 1960 ja pronssia vuonna 1963. Lisäksi hänellä on maaotteluedustuksia vuosina 1961 ja 1963. Ennätyksikseen hän on juossut 1 500 metrillä ajan 3.55,6, 3 000 metrillä 8.24,6, 5 000 metrillä 14.29,4 ja 10 000 metrillä 30.21,8 == Lähteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1934 syntyneet Luokka:Elävät henkilöt